|  |  |  |
| --- | --- | --- |
|  | **ÉRTESÍTŐ**    **Vizsla Kupa 5. forduló,**  2017. július 1. szombat |  |

**Tájfutó nappali egyéni, csökkentett normáltávú regionális rangsoroló verseny**

**Helyszín:** Csillebérc,KFKI közelében, a 21 busz végállomásától 400 m az aszfaltúton lefelé

**Rendező**: Vizsla SE

**Elnök, pályakitűző:** Hegedűs Zoltán

Várunk minden **kezdő, és haladó** tájfutót, és az **érdeklődőket**, akik itt próbálhatják ki.

A verseny célja:

1. Versenyzési, felkészülési, edzési lehetőséget adni a fiatal és idősebb tájfutóknak, különböző fizikai és technikai nehézségű pályákkal, igény és felkészültségi szint szerint. Egyre nehezedő feladatok adnak alkalmat a fejlődésre, akár több pálya egymás után teljesítésével.
2. A tájékozódás, térképismeret, tájfutás népszerűsítése, minél több emberrel megismertetni sportágunkat, minél több embert bevonni közösségünkbe.
3. Testmozgást, egészséget, élményt, kikapcsolódást nyújtani mindenkinek.

**Kategóriák:**

**Színkódos pályák** a Vizsla Kupák hagyományos – fokozatosan nehezedő – pályáival összhangban, változatlan minőségben:

|  |  |  |
| --- | --- | --- |
| **Színkódos kategóriák** | **táv(km)/szint(m)/e.p,** | **Jellemzés** |
| Sárga | 2,0/105/6 | Rövid, könnyű tájékozódás, csak utakon |
| **Lila** | 5,8/260/6 | Hosszú, könnyű tájékozódás, csak utakon |
| **Narancs** | 2,6/155/8 | Rövid, tájékozódás az utakon, ellenőrzőpontok az út közelében, iránymenet szükséges |
| **Világoszöld** | 2,4/125/9 | XS táv, technikás tájékozódás |
| **Zöld** | 3,3/200/10 | Rövid, technikás tájékozódás |
| **Kék** | 4,9/255/10 | Hosszú, technikás tájékozódás |
| **Barna** | 6,6/290/15 | XL táv, technikás tájékozódás |

A verseny a színkódos rendszerben rangsoroló, idézet az idevonatkozó szabályzatból a   
Mellékletben.

**Nevezés:** előre az entrylight.hu-n, a [vizslase@gmail.com](mailto:vizslase@gmail.com) e-mail címen,

illetve a helyszínen.

**Nevezési díj**: 800 Ft, akik nevezése június 29. csütörtök 20:00 óráig beérkezik, azoknak 700 Ft.

A Vizsla Kupában megszokott módon, indulhattok második vagy további pályán is 300 Ft/pálya áron, edzési és fejlődési lehetőséget, valamint további pontszerzési lehetőséget biztosítva a résztvevőknek.

**Jelentkezés**: a versenyközpontban 9:30-tól 13 óráig.

**"0" idő: 10:00**

**Térkép: Makkosmária (KFKI)** M= 1:10 000**,** alapszintköz 5 m. Készítette Kisvölcsey Ákos 2017-ben.

**Rajt** és **Cél** a VK közelében

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenbérelhető fejenként 200 Ft-ért.

Öltözés a helyszínen, sátorban lehetséges.

A befutóknak innivalót és zsíros kenyeret kínálunk.

Ez a 2017. évi 8 részes Vizsla Kupa sorozat ötödik futama, az összetett pontverseny helyezettjeit az előző évekhez hasonlóan díjazzuk az utolsó futam után.

Az összetett eredménybe minden futáson szerzett pontszám beleszámít.

A legfrissebb információkat megtaláljátok itt: [https://www.facebook.com/VizslaSE](https://www.facebook.com/#!/VizslaSE)

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*

**Melléklet**

Részlet a 2017. évi Minősítési Szabályzatból



